సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఇండియా ఓపెన్: రజతంతో సరిపెట్టుకున్న సింధు
డిఫెండింగ్ ఛాంపియన్‌గా ఇండియా ఓపెన్ సూపర్ సిరీస్‌ బరిలోకి దిగిన పీవీ సింధు.. టైటిల్ పోరులో వెనుకడుగు వేసింది.
TNN | Updated:
Feb 4, 2018, 09:27PM IST
డిఫెండింగ్ ఛాంపియన్&zwnj;గా ఇండియా ఓపెన్ సూపర్ సిరీస్&zwnj; బరిలోకి దిగిన పీవీ సింధు.. టైటిల్ పోరులో వెనుకడుగు వేసింది. ఢిల్లీలోని సిరి ఫోర్ట్ కాంప్లెక్స్ వేదికగా ఆదివారం జరిగిన ఇండియా ఓపెన్ ఫైనల్ మ్యాచ్&zwnj;లో ప్రపంచ నంబర్ 11 బీవెన్ ఝాంగ్ (యూఎస్ఏ) చేతిలో సింధు ఓడిపోయింది. దీంతో రెండోసారి ఛాంపియన్&zwnj;గా నిలిచే అవకాశాన్ని సింధు చేజార్చుకుంది. ఈసారి రజతంతో సరిపెట్టుకుంది. ఒక గంటా 9 నిమిషాల పాటు జరిగిన ఈ మ్యాచ్&zwnj;లో సింధుపై ఝాంగ్ 21-18, 11-21, 22-20 తేడాతో గెలుపొందింది. ఐదో సీడ్&zwnj;గా ఈ సిరీస్&zwnj;లోకి అడుగుపెట్టిన ఝాంగ్&zwnj;కు కెరీర్&zwnj;లో తొలి మేజర్ టైటిల్ ఇదే కావడం విశేషం.
మ్యాచ్ ప్రారంభం నుంచే దూకుడుగా ఆడిన ఝాంగ్ తొలి గేమ్&zwnj;లో 21-18 తేడాతో విజయం సాధించింది. తొలి గేమ్&zwnj;లో ఝాంగ్&zwnj;కు గట్టి పోటీనిచ్చిన సింధు.. రెండో గేమ్&zwnj;లో చెలరేగిపోయింది. 21-11 తేడాతో ఝాంగ్&zwnj;ను చిత్తు చేసింది. రెండో గేమ్&zwnj;లో సింధు దూకుడు చూసి ఈసారి కూడా టైటిల్ ఆమెదే అనుకొని ఉంటారు భారత అభిమానులు. అయితే నిర్ణయాత్మక ఆఖరి గేమ్&zwnj;లో ఝాంగ్ అనూహ్యంగా పుంజుకుంది. సింధు గట్టి పోటీ ఇచ్చినప్పటికీ ఝాంగ్ చెమటోడ్చి మూడో గేమ్&zwnj;ను సొంతం చేసుకుంది. దీంతో సింధు 20-22 స్వల్ప తేడాతో ఓడిపోయి రెండో స్థానంతో సరిపెట్టుకుంది.